Ir-Regolament tal-Kummissjoni (KEE) Nru 578/2003
tat-28 ta’ Marzu 2003
li jidderoga mir-Regolament (KE) Nru 174/1999 li jippreskrivi regoli speċjali dettaljati għall-applikazzjoni tar-Regolament tal-Kunsill (KEE) Nru 804/68 fir-rigward ta’ liċenzi ta’ esportazzjoni u rifużjonijiet ta’ esportazzjoni fil-każ ta’ ħalib u prodotti mill-ħalib
IL-KUMMISSJONI TALL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq fil-ħalib u prodotti mill-ħalib [1], kif l-aħħar emendat bir-Regolament tal-Kummissjoni (KE) Nru 509/2002 [2], u b’mod partikolari l-Artikolu 30(1) miġjub fih,
Billi:
(1) L-Artikolu 20a tar-Regolament tal-Kummissjoni (KE) Nru 174/1999 [3], kif l-aħħar emendat bir-Regolament (KE) Nru 186/2003 [4], jippreskrivi r-regoli għall-amministrazzjoni tal-kwota ta’ trab tal-ħalib għall-esportazzjoni Lir-Repubblika Dominikana taħt il-Memorandum ta’ Ftehim bejn il-Komunità Ewropea u r-Repubblika Dominikana, approvat bid-Deċiżjoni tal-Kunsill 98/486/KE [5]. Bħala riżultat tad-diffikultajiet fl-applikazzjoni ta’ dak il-Memorandum li jistgħu jeħtieġu li jsiru emendi għall-arranġamenti eżistenti, il-perjodu ta’ applikazzjoni għall-kwota għall-perjodu mill-1 ta’ Lulju 2003 sat-30 ta’ Ġunju 2004 għandu jiġi pospost.
(2) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
B’deroga mill-Artikolu 20a(7) tar-Regolament (KE) Nru 174/1999, għall-perjodu mill-1 ta’ Lulju 2003 sat-30 ta’ Ġunju 2004, l-applikazzjonijiet għal-liċenzi għandhom jiġu depositati bejn l-1 u ll-10 ta’ Mejju 2003.
Artikolu 2
Dan ir-Regolament għandu jidħol fis-seħħ mill jum ta’ wara l-publikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Marzu 2003.